II Felipe

II Filipp, İspaniyada «Filipp Prudent» olaraq belli, (Valyadolid, 1527 senesi mayıs 21 — San Lorenzo de El Escorial, 1598 senesi sentâbr 13), 1556 senesi yanvar 15-ten başlap  İspaniyanıñ, 1580-den başlap Portugaliyanıñ, 1554 senesinden başlap 1598 senesi ölümüne qadar Neapol ve Sitsiliyanıñ qıralı edi. O, aynı vaqıtta 1554 senesi qıraliçe I Mary ile evlengen soñ 1558 senesi qıraliçeniñ ölümüe qadar İngiltere ve İrlandiyanıñ da iure uxoris qıralı oldı. Soñra , 1540 senesinden başlap o, Milan gertsogı oldı.1555 senesinden başlap ise Felemenkniñ on yedi vilâyetiniñ efendisi oldı.

İmperator V Karl ve Portugaliyalı İzabellanıñ oğlu Filipp 1556 senesi babasınıñ İspaniya imperiyasını miras aldı, 1580 senesi ise hanedan inqirazından soñ Portugaliya tahtına oturdı. II Filippniñ devrinde İspaniya eñ küçlü devletlerden biri oldı, bu devirni İspaniyanıñ Altın devri dep adlandıralar. Lâkin onıñ ükümdarlığı vaqtında maddiy inqirazlar da oldı, devlet 1557, 1560, 1569, 1575 ve 1596 seneleri defoltqa oğradı. Bu, başqa şeylernen beraber, Felemenkniñ mustaqilligine ve 1581 seneleri Birleşken Vilâyetler Cumhuriyetiniñ qurulmasına yol aça. 1584 senesi Filipp El-Eskorial sarayınınıñ qurucılığını bitire.

Büyük coğrafik keşfiyatlarğa ve doğru ilimlerniñ - matematika, coğrafiya, kosmografiya, deñiz müendisligi, arbiy işlerniñ inkişafına isse qoştı. O, sanatnıñ, hususan edebiyat ve muzıkanıñ imayecisi edi. Avropada ilk matematik akademiyanıñ temelini qoydı (1582 s.).

II Filipp yetmiş bir yaşında 1598 senesi sentâbr 13-te Madrid yanındaki San-Lorentso-de-El-Eskorial keşişhanesinde rak hastalığından vefat etti. 

Ölüminden soñ tarafdarları onı fazilet nümünesi olaraq, duşmanları ise soñ derece fanatik ve despot insan olaraq tasvir ete. Bu zıddiyetniñ sebepleri arasında onıñ öz areketleri de yer almaqta, çünki o, sağ olğanda tercimeialını bastırmağa yasaqlap, mektüplerini yoq ettire edi. 

Onıñ ükümdarlığı Atlantika ve Tınç okean boyunca dünya yüzüni araştıruv ve territorial kenişletüvnen belli oldı. II Filippnen İspaniya Qırallığı Avropada yetekçi devlet oldı ve eñ yüksek seviyesine çıqtı. İspaniya tarihta ilk kere belli olğan bütün qıtalarda topraq saibi oldı.  

 Atıflar 

Kategoriya:İspaniya